recursal/SuperWikiNEXT-32B huggingface dataset:
*Må ikke forveksles med kaffer, et tidligere rasistisk begrep.*
**Kafir** (arabisk: كافر, *kāfir*; flertall كفّار, *kuffār*; kan oversettes som «vantro», «frafallen» eller «ateist») er en betegnelse i islam for en person som avviser Gud (Allah) eller profeten Muhammed (med andre ord alle ikke-muslimer), eller som gjemmer eller fornekter «sannheten». Koranen bruker også ordet om muslimer; i sura 2 vers 256 ber Koranen dem om å påta seg handlingen «kofr» for alle urettferdige gudebilder, personer eller krefter. Kulturelt anvendes ordet som en nedsettende betegnelse for en ikke-troende, en ikke-muslim, en muslim fra en rivaliserende sekt eller en som har forlatt islam.

I senere tid har den arabiske betegnelsen blitt sett på som ekstra nedlatende og derfor fraråder enkelte muslimske lærde å bruke ordet, og i stedet foreslår begrepet «ikke-muslim».

Islamsk lovgivning (sharia) skiller mellom tre forskjellige typer av vantro (kafir):

1. *kafir dhimmi* (vantro under forfatningsmessig beskyttelse)
2. *kafir harbi* (vantro som man er i krig med)
3. *kafir musta'min* (vantro mennesker som for eksempel handelsreisende eller besøkende er under den islamske stats beskyttelse)

Det er ulike oppfatninger blant muslimske lærde om hvorvidt betegnelsen også kan brukes i forbindelse med jøder, kristne og senere også zoroastrinere, da disse kan betraktes som *Ahl-ul Kittab*, eller «bokens folk» (et beskyttet folk). Betegnelsen «kafir» er historisk sett blitt brukt om hinduer, buddhister samt tilhengere av lokale ikke-monoteistiske religioner. Noen skiller mellom ikke-muslimer og en kafir ettersom betegnelsen i Koranen blir brukt om de personer som gjorde seg skyldige ved å avvise dens innhold, selv etter at sannheten ble gjort synlig for dem.

Referanser
----------

1. ↑  «*General Fatwa Session*, "...*kafir* is now a derogatory term..."» av Sheikh Muhammad Al-Mukhtar Al-Shinqiti på Islamonline.net (2005).
2. ↑  Moiz Amjad, *Non-Muslims & Kaafirs*, Understanding-Islam.com Arkivert 7. mars 2016 hos Wayback Machine. Al-Mawrid. Arkivert 16. juni 2008 hos Wayback Machine.

| * v
* d
* r
Islam |
| --- |
| Tro | 
* Allah
* Tawhid
* Koranen
* Sunna
* Hadith
* Sunniislam
* Sjiaislam

 |
| Liv | 
* Islams fem søyler:
* Shahadah (trosbekjennelse)
* Salah (bønn)
* Zakat (veldedighet)
* Saum (faste)
* Hajj (pilegrimsreise)

* Ramadan
* Id al-adha
* Id al-fitr
* Moské
* Mihrab
* Islamske høytider
* Halal

 |
| Ledere | 
* Muhammed
* Fatima
* Abu Bakr
* Ali
* Sahaba
* Islams profeter
* Imam
* Mulla
* Muezzin

 |
| Historie | 
* Islamsk arkitektur
* Kaba
* Mekka
* Al-Haram
* Islams historie
* Kalif
* Sirat Rasul Allah
* Islamsk kunst
* Islamsk astronomi
* Islamsk kalender
* Kvinner i islam
* Sufisme
* Salafisme
* Ahmadiyya
* Drusere
* Bahai
* Islamisme
* Nation of Islam
* Wahhabisme

 |
| Rettslære | 
* Sharia
* Fiqh
* Fatwa
* Halal
* Ammanbudskapet

 |
| 
* Kategori:Islam
* Islamsk ordliste
* Islam i Norge

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** LCCN
 |
**Cyril Lawrence** (født 12. juni 1920 i Ordsall ved Salford i England i Storbritannia, død 14. april 2020 i Farnworth i Greater Manchester) var en engelsk profesjonell fotballspiller (ving).

Han spilte for lagene Rochdale og Wrexham..

Under Andre verdenskrig var Lawrence innkalt til tjeneste i Royal Navy og var skytter på slagskipet HMS «King George V». Han var med i Atlanterhavet, Middelhavet, Nordishavet og Stillehavet; han var med på jakten på og ødeleggelsen av det tyske slagskipet «Bismarck», ledsagelsen av arktiske konvoier som bragte forsyninger til Sovjetunionen, på slaget om Okinawa og da Japan overgav seg.

Lawrence døde av COVID-19 den 14. april 2020 på Royal Bolton Hospital i Farnworth i Greater Manchester, i en alder av 99 år.

Referanser
----------

1. 1 2 3   www.salfordstar.com[Hentet fra Wikidata]
2. ↑  «ROCHDALE : 1946/47 - 2013/14». *Neil Brown*. Besøkt 22. juli 2018.
3. ↑  «WREXHAM : 1946/47 - 2007/08». *Neil Brown*. Besøkt 22. juli 2018.
4. 1 2  «99 Year Old Man and Ex-Pro Footballer Beaten by Coronavirus». Salford Star. 15. april 2020. Besøkt 15. april 2020.
***Commandos Strike at Dawn*** er en amerikansk dramafilm fra 1942 regissert av John Farrow. Manuset ble skrevet av Irwin Shaw. Det var basert på C.S. Foresters novelle *The Commandos*, som ble publisert i *Hearst's International-Cosmopolitan* i juni 1942. I rollene ses blant andre Paul Muni, Anna Lee og Lillian Gish.

Innspillingsfakta
-----------------

Filmen ble spilt inn fra 20. juli til 25. september 1942 hovedsakelig på Vancouver Island i Britisk Columbia i Canada.

Fakta om filmen
---------------

Arbeidstittelen til denne filmen var *The Commandos Come at Dawn*.

Artikler i *The Hollywood Reporter* forut for produksjonen opplyste at Columbia Pictures hadde forhandlet med Jean Hersholt om å medvirke i filmen. I en annen artikkel ble Edmund Gwenn ført opp på rollelisten. Verken Hersholt eller Gwenn kom til å medvirke i den endelige filmen. *Commandos Strike at Down* markerte imidlertid filmdebuten til George Macready og Lillian Gish' tilbakekomst i filmverdenen etter flere års fravær. Hun hadde ikke vært å se på lerretet siden Paramount-filmen *His Double Life* i 1933.

Ifølge uidentifiserte samtidige kilder i filmens produksjonsmapper på AMPAS Library spilte den canadiske regjeringen en sentral rolle i produksjonen av filmen. En artikkel i *PM* opplyste at den lånte ut fly, piloter og krigsskip. Kommandosoldat-rekrutter fra regimenter i den canadiske hæren deltok også.

*Commandos Strike at Dawn* ble også nominert til en Oscar for beste originalmusikk.

Handling
--------

Eric Thoresen oppfordrer innbyggerne i et norsk fiskevær til å samle seg mot tyskerne og danne en motstandsbevegelse.

Rolleliste
----------

(I utvalg)

* Paul Muni - Eric Toresen
* Anna Lee - Judith Bowen
* Lillian Gish - Mrs. Bergesen
* Sir Cedric Harwicke - Admiral Bowen
* Ray Collins - Bergesen
* Flyoffiser Robert Coote, RCAF - Robert Bowen
* Rosemary DeCamp - Hilma Arnesen
* Alexander Knox - Tysk kaptein
* Elisabeth Fraser - Anna Korstad
* Richard Derr - Gunner Korstad

Referanser
----------

1. 1 2 3 4 5 6 7 8  «Commandos Strike at Dawn». *AFI Catalog of Feature Films*. American Film Institute. Besøkt 5. desember 2017.

Eksterne lenker
---------------

* (en) *Commandos Strike at Dawn* på Internet Movie Database Rediger på Wikidata

* (sv) *Commandos Strike at Dawn* i Svensk Filmdatabas Rediger på Wikidata

* (en) *Commandos Strike at Dawn* på AllMovie Rediger på Wikidata

* (nl) *Commandos Strike at Dawn* på MovieMeter Rediger på Wikidata

* (en) *Commandos Strike at Dawn* på Turner Classic Movies Rediger på Wikidata

* (en) *Commandos Strike at Dawn* på American Film Institute Rediger på Wikidata

* (en) *Commandos Strike at Dawn* på Rotten Tomatoes Rediger på Wikidata
***Ovod*** (originaltittel: *Овод*) er en sovjetisk film fra 1955, regissert av Aleksandr Faintsimmer.

Handling
--------

Den unge studenten Arthur Burton tar farvel med sin elskede lærer, presten Montanelli, som reiser til Roma etter ordre fra paven. Arthur deltar i aktiviteter arrangert av organisasjonen "unge Italia" men han er ofte irritert på lederen for gruppen, Giovanni Bolla. Fra onkelen sin får Arthur vite at Montanelli var den biologiske faren hans. Arthurs verden faller fra hverandre foran øynene hans. Han ødelegger et krusifiks han eier, før han stikker av hjemmefra. Alle han kjenner tror snart at han er død.

Mange år senere kommer Arthur hjem med flere arr som han fikk gjennom revolusjonære konflikter i Sør-Amerika. Under kallenavnet Gadfly slutter han seg til de revolusjonære i sitt eget hjem-land, og leder en væpnet kamp i Italia. For de revolusjonære intellektuelle er han bare kjent under det fiktive navnet Felice Rivarez. Den østerrikske keiseren sender en ekstra militær kontingent til Italia, og på Arthurs hjemsted blir de marsjerende østerrikske soldatene og deres leder snart ønsket velkommen. Gadfly er imidlertid involvert i en hemmelig våpen-leveranse, men politiet er snart etter ham.

Skuespillere
------------

* Oleg Strizjenov som Arthur Burton / Felice Rivarez
* Marianna Strizjenova som Gemma
* Nikolaj Simonov som Montanelli
* Vladimir Etusj som Martini
* Antoni Khodurskij som Grassini

Referanser
----------

1. ↑   Internet Movie Database[Hentet fra Wikidata]
2. ↑  Человек-маска
3. ↑  Овод

Eksterne lenker
---------------

* (en) *Ovod* på Internet Movie Database Rediger på Wikidata

* (da) *Ovod* i Danmark Nationale Filminstitut Rediger på Wikidata

* (en) *Ovod* på AllMovie Rediger på Wikidata

* (nl) *Ovod* på MovieMeter Rediger på Wikidata

* (en) *Ovod* på Rotten Tomatoes Rediger på Wikidata
Skjønnhaug skole
**Lindeberg** i Oslo, er en drabantby i Groruddalen sørvest for Furuset. Beboelsen i området er en blanding av boligblokker og rekkehus. Lindeberg er delt opp i flere borettslag, blant annet Ospa, Furua, Bjørka, Asken, Heggen, Pilen (alle USBL) og Lindebergskogen, Søndre Lindeberg og Østre Lindeberg- Kløfterhagen (alle OBOS). Og Lutvannkollen borettslag.

Lindeberg ligger inntil Østmarka i kontakt med skog og mark, og gåavstand til Lutvann. I 2017 ble Lindebergparken ferdig, med turvei, treningsområde og leke- og ballplass.

Lindeberg har et eget senter, Nærsenteret på Lindeberg. Nærsenteret kjennetegnes av en isbjørnskulptur som har stått der i en årrekke. Senteret inneholder blant annet dagligvarebutikk (Kiwi), Narvesen-kiosk, apotek, frisørsalong, internasjonal matbutikk (Bazaar), Tyrkisk kjøkken (restaurant), kroppspleiesalong, helsestasjon, legesenter og tannlegekontorer. I 2011/2012 ble det etablert kafé på sentertorget. Den ble erstattet av kontorer for områdeløftet Lindeberg gjennom Groruddalssatsingen i 2013, kalt «Lindeberglokalet». Lindeberglokalet er nå i permanent drift og drives av Bydel Alna i samarbeid med Renovasjons- og gjenvinningsetaten. Lindeberglokalet er en minigjenbruksstasjon, et utlånslokalet til frivillighet, og en møteplass for lokalbefolkningen.

Det er tre skoler på Lindeberg, Skjønnhaug barneskole, Lindeberg skole, en barne- og ungdomsskole og Jeriko barneskole, samt flere barnehager. Stedets ungdomsklubb ligger på en bakketopp mot Skjønnhaug skole. På Lindeberg er det et korps som heter Lindebergskolenes Musikkorps. Det finnes også skolekor som Skjønnhaug og Lutvann pikekor, Lindeberg skolekor og Jeriko skolekor.

På Lindeberg finnes idrettslaget Lindeberg sportsklubb. Det finnes også en forening som heter Lindebergkulturens venner, som blant annet holder på med teater, streetdance, kulturkvelder og Lindeberg kulturfestival.

Besøksgården Nordre Lindeberg gård ligger nær Furuset på nordsiden av E6, er drevet av 4H, og er tilpasset barnefamilier.

Kollektivtransport til Lindeberg er busslinje 25 og 79, og T-banelinje 2, Ellingsrudåsen.

Kulturpersonligheter fra Lindeberg
----------------------------------

* Øyvind Holen, forfatter av "*Groruddalen, en reiseskildring*" og "*Hiphop-hoder*", om norsk hiphop-historie. Holen er også journalist i Ny Tid. Han vokste opp i Asken borettslag.
* Daniel Fredheim Holm, Vålerenga
* Fredrik Krogstad, Lillestrøm Sportsklubb
* Thomas Holm, Fredrikstad FK
* Kristian Forsberg, MODO Hockey
* Erik Wallace Johansen, Furuset Ishockey
* Souhaila Andrawes, tidl. medlem av PFLP
* Raymond Johansen, politiker (Arbeiderpartiet)
* Morten Christensen, svartblogger, matelsker og teaterskribent
* Lindeberg kulturens venner stiftet 10. april 2008

Eksterne lenker
---------------

* (en) Lindeberg – kategori av bilder, video eller lyd på Commons Rediger på Wikidata
* Historisk turtips på Lindeberg

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |
***Command & Conquer: Red Alert*** er et sanntidsstrategispill lansert i 1996 av Westwood Studios. Handlingen i *Red Alert* foregår i en alternativ virkelighet der andre verdenskrig aldri brøt ut. I stedet forsøker Sovjetunionen å erobre hele Europa, mens de allierte forsøker å beseire Sovjetunionen. Spillet kom først ut for PC (MS-DOS & Windows 95), noe senere kom spillet ut for PlayStation, og ble lagt ut på PlayStation Network, for salg til PSP og PS3.

Handling
--------

*Red Alert* foregår på 1950-tallet, og tar plass i en alternativ virkelighet. Albert Einstein har laget en tidsmaskin han kaller "The Chronosphere". Med denne tidsmaskinen reiser han i 1946 fra åstedet for Trinityprøvesprengningen i New Mexico til Landsberg i Tyskland i 1926. Der oppsøker han fengselet der Adolf Hitler akkurat blir løslatt etter soningen for det mislykkede ølkjellerkuppet i 1923. Einstein dreper Hitler for å forhindre andre verdenskrig, og returnerer deretter til 1946. Planen lykkes, og andre verdenskrig bryter ikke ut. I stedet vokser Sovjetunionen under Josef Stalin seg mye sterkere, og griper sjansen til å forsøke å ta over Europa. Landene i Europa allierer seg mot den nye trusselen, og krigen er snart et faktum.

Tilknytning til Tiberian-serien
-------------------------------

Planen til den opprinnelige utvikleren av Command & Conquer (Westwood Studios) var at Red Alert skulle være foregå før Tiberianuniverset i tid. Rollefiguren Kane var Stalins rådgiver i Red Alert, og viser seg en rekke ganger i spillet. De alliertes slutt i Red Alert skulle opprinnelig lede inn i Command & Conquer (kjent som Tiberian Dawn). Da Electronic Arts (som hadde kjøpt opp Westwood Studios) ga ut en samle-boks med Command & Conquer i 2006, var de tre spillene ment å skulle foregå i tre helt separate univers.

Balansering
-----------

I Red Alert er det ikke en klassisk "stein-, saks- og papirbalansering" som det oftest er i sanntidsstrategispill, men en balansering der spilleren må velge ulike strategier avhengig av om det er Sovjetunionen eller de allierte som kontrolleres. For eksempel har de allierte raske stridsvogner som høy skuddtakt, mens Sovjet har langsommere stridsvogner med lavere skuddtakt, men med tykkere panser og kraftigere kanoner enn de alliertes.

Referanser
----------

1. ↑  «PSN Update | Three Speech: Semi-Official PlayStation Blog». *threespeech.com*. Arkivert fra originalen 4. mars 2016. Besøkt 14. februar 2016.

Eksterne lenker
---------------

* (en) *Command & Conquer: Red Alert* hos MobyGames Rediger på Wikidata

* (en) *Command & Conquer: Red Alert* hos MobyGames Rediger på Wikidata

* (en) *Command & Conquer: Red Alert* hos MobyGames Rediger på Wikidata

* (en) *Command & Conquer: Red Alert* på Internet Movie Database Rediger på Wikidata

* (en) *Command & Conquer: Red Alert* hos Giant Bomb Rediger på Wikidata

* (en) *Command & Conquer: Red Alert* hos Internet Game Database Rediger på Wikidata

* (en) *Command & Conquer: Red Alert* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data) **·** MusicBrainz
 |

Portal: Videospill
**Gilgul/Gilgul neshamot/Gilgulei Ha Neshamot** (Heb. גלגול הנשמות, Flertall: גלגולים Gilgulim) er et jødisk, kabbalistisk begrep for reinkarnasjon. Begrepet blir flere steder brukt i Jødenes Tanakha, som grovt sagt samsvarer med det gamle testamentet. På hebraisk betyr gilgul "syklus" og nesjamot er flertall for "sjeler". Sjelene inkarnerer, eller reiser syklisk gjennom livene, og knytter seg til de forskjellige menneskekropper gjennom tidene. hvilke kropper sjelene forbinder seg med avhenger av hva de særlige oppgavene man har er i den fysiske verden, åndelig utviklingsnivå i det forgangne og så videre. Begrepet relaterer seg til ytterligere utviklingsprosesser som oppfattet i Kabbalah, som innbefatter den kosmiske tikkun, den messianske gjenopprettelsen, og den historiske dynamikken mellom oppadstigende lys og nedstigende kar fra generasjon til generasjon. Den esoteriske forklaringen av gilgul ble i særlig grad gjort kjent, og artikulert av Isaac Luria på 1500-tallet.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Owen Barfield** (født 9. november 1898, død 14. desember 1997) var en britisk filosof, forfatter, poet, litteraturkritiker og antroposof, og et medlem av den litterære gruppen The Inklings.

Han var opprinnelig utdannet i engelsk språk og litteratur ved University of Oxford, og jobbet som advokat (solicitor). Barfield var en nær venn av C.S. Lewis, som han ble kjent med i 1919, og er mest kjent for boken *Saving the Appearances*, en bok om forholdet mellom kristendom, romantikk, romantisk poesi og filosofi. Barfield ble gift med scenedesigneren Maud Douie i 1923, og de adopterte tre barn: Alexander, Lucy og Geoffrey. C.S. Lewis tilegnet sin bok *Løven, heksa og klesskapet* fra 1949 til Barfields adoptivdatter Lucy Barfield, som også var Lewis' guddatter (og som også den yngste hovedpersonen i boken har navn etter); i 1949 sendte han Lucy det ferdige manuskriptet med et brev hvor han skrev «I wrote this story for you». Brevet ble bokens berømte dedikasjon da den ble trykket. I 1952 tilegnet Lewis boken *Reisen til det ytterste hav* til Lucys bror Geoffrey.

Owen Barfield har blitt kalt «det første og siste medlemmet av The Inklings». Han var et av de opprinnelige medlemmene av den littære diskusjonsgruppen basert ved University of Oxford, og hadde en stor innflytelse på C.S. Lewis, og ikke minst gjennom sin bok *Poetic Diction*, også en innflytelse på J.R.R. Tolkiens litterære univers.

Barfield var også en aktiv antroposof; en livslang interesse for Rudolf Steiners arbeid og filosofi ble vekket på 1920-tallet, og Barfield publiserte en rekke artikler i antroposofiske tidsskrifter.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Internet Speculative Fiction Database, ISFDB forfatter-ID 1746, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6pp0g89, besøkt 9. oktober 2017[Hentet fra Wikidata]
4. ↑  Hooper, Walter (19. desember 1997). «Obituary: Owen Barfield». *The Independent*. London. Arkivert fra originalen 26. oktober 2012. Besøkt 20. mai 2010.
5. ↑  *C.S. Lewis Companion and Guide* by Walter Hooper, page 622
6. ↑  Verlyn Flieger, Splintered Light: Logos and Language in Tolkien's World
7. ↑  Patrick Grant. "The Quality of Thinking: Owen Barfield as Literary Man and Anthroposophist" *Seven* 3(1982) 113-125

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE
 |
**Fritz Burger-Mühlfeld** (født 1882 i Augsburg; død 1969 i Hannover) var en tysk kunstmaler, med basis i Hannover og kunstnerisk tilknyttet Der Neue Sachlichkeit.

Han var student under Franz von Stuck i Kunstakademie München. Venn med Albert Weisgerber. Deltok med arbeider på utstillingen Münchener Sezession i 1906..

I 1909 var han lærer i grafikk ved kunstindustri- og håndverksskolen i Hannover.

Soldat i første verdenskrig 1914-16.

Medstifter i Hannoverschen Sezession 1917. Utstilling i Kestner-Gesellschaft.

Professorat fra 1920 og sezessjonsutstiller i München og Berlin de neste ti årene.

«Deltaker» på utstilling av Entartete Kunst 1937.

Deltok i krigen på tysk side 1942–1945. Emeritus og pensjonist fra 1947 og til han døde i Hannover 1969.

Referanser
----------

1. ↑   RKDartists, rkd.nl, besøkt 23. august 2017[Hentet fra Wikidata]
2. ↑   Union List of Artist Names, ULAN 500431975, utgitt 9. august 2021, besøkt 13. februar 2023[Hentet fra Wikidata]
3. ↑  Beslag:Abstrakte Komposition Gattung/Objektart:Gemälde Herkunftsort:Hannover, Provinzial-Museum EK-Inventar Nr.:14211
4. ↑  Lenke til beslagsoversikten

Litteratur
----------

* Schumann, Werner, Burger-Mühlfeld, Göttingen 1967

Eksterne lenker
---------------

* (de) Verk av og om Fritz Burger-Mühlfeld i katalogen til det tyske nasjonalbiblioteket

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ULAN **·** KulturNav
 |

Portal: Andre verdenskrig
Pinehurst Resort i 1901.**Pinehurst Resort** er et eksklusivt feriested i den amerikanske delstaten Nord-Carolina, best kjent for sine mange golfbaner.

Pinehurst ble grunnlagt av magnaten James Walker Tufts fra Boston. Tufts kjøpte 5500 *acres* med landområder i 1895 og åpnet hotellet Holly Inn nyttårsaften samme år. Den første golfbanen ble anlagt i 1897/98, og det første mesterskapet på Pinehurst var *United North and South Amateur Championship* i 1901. Pinehursts mest kjente bane, Pinehurst No. 2, ble anlagt i 1907 av banearkitekten Donald Ross.

Den første *major*-turneringen avholdt på Pinehurst var PGA-mesterskapet i 1936, som ble vunnet av Denny Shute. I 1951 arrangerte Pinehurst Ryder Cup, og i 1991 og 1992 var Pinehurst vert for The Tour Championship. I 1999 arrangerte Pinehurst sin andre *major*-turnering, US Open Championship, som ble vunnet av Payne Stewart. Pinehurst er også åsted for US Open i 2005.

Pinehurst Resort har i dag åtte golfbaner, tre hoteller, et spa og diverste sports- og fritidsfasiliteter. Det ble gjort til National Historic Landmark av det amerikanske indredepartementet i 1996.

Eksterne lenker
---------------

* (en) Offisielt nettsted Rediger på Wikidata

* (en) Pinehurst Resort – kategori av bilder, video eller lyd på Commons Rediger på Wikidata

Portal: Golf
**Fritz Fromm** (født 12. april 1913 i Hannover, død 13. oktober 2001 i Hannover) var en tysk håndballspiller som deltok i de olympiske leker 1936 i Berlin.

Fromm ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Fromm spilte to kamper i OL-turneringen.

OL-medaljer
-----------

* 1936 Nazi-Tysklands flagg Berlin – Gull **Gull** i håndball (Tyskland)

Referanser
----------

1. 1 2   Gemeinsame Normdatei, besøkt 3. mai 2014[Hentet fra Wikidata]

Eksterne lenker
---------------

* (de) Fritz Fromm – Munzinger Sportsarchiv Rediger på Wikidata

* (en) Fritz Fromm – Olympedia Rediger på Wikidata

* (en) Fritz Fromm – Sports-Reference (OL-resultater – arkivert) Rediger på Wikidata

* (en) Fritz Fromm – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** Munzinger (sport)
 |
***Free Zone*** er en dramafilm regissert av Amos Gitai fra 2005. Den er filmet i Israel og Jordan.

Filmens hovedrolle-innehavere er den israelsk-jødiske skuespilleren Hanna Laslo, den palestinsk-arabiske skuespilleren Hiam Abbass, og den israelsk-amerikanske skuespilleren Natalie Portman. Det er den andre filmen av Gitais Border Trilogy. Filmen ble svært dårlig mottatt, og ifølge Rotten Tomatoes er kun 26 % av kritikerne positive.

Handlingsreferat
----------------

Rebecca er en ung amerikansk kvinne som har bodd i Jerusalem i flere måneder. Hun har nettopp avsluttet et ekteskap med en jødisk mann, Breitberg, etter at han forteller henne at han har voldtatt en palestinsk kvinne når han var israelsk soldat. Rebecca har selv en jødisk far. Men moren hennes var ikke jøde. SÅ til tross for hennes jødiske oppvekst, regnes ikke Rebecca som en jøde i henhold til religiøs tradisjon.

Rebecca reiser med drosje, kjørt av en jødisk-israelsk kvinne, Hanna (spilt av Hanna Laslo) som er datter av en Holocaust-overlevende. Hannas destinasjon er en sone kalt «Free Zone» i nærheten av grensen mellom Jordan, Syria, Irak og Saudi-Arabia for å samle inn penger på vegne av ektemannen hennes, som nylig har blitt skadd under et rakett-angrep.

Men når de endelig ankommer Free Zone, møter de Laila, en palestinsk kvinne som fungerer som kontakt mellom Hannas ektemann og hans partnere. De tre kvinnene må deretter legge ut på en anspent reise for å få tak i Hannas penger, og for å finne igjen Walid, som kan ha forsvunnet med alle pengene deres.

Medvirkende
-----------

* Natalie Portman som Rebecca
* Hanna Laszlo som Hanna Ben Moshe
* Hiam Abbass som Leila
* Carmen Maura som Mrs. Breitberg

Eksterne lenker
---------------

* (en) *Free Zone* på Internet Movie Database Rediger på Wikidata

* (no) *Free Zone* hos Filmfront Rediger på Wikidata

* (en) *Free Zone* på AllMovie Rediger på Wikidata

* (fr) *Free Zone* på Allociné Rediger på Wikidata

* (nl) *Free Zone* på MovieMeter Rediger på Wikidata

* (en) *Free Zone* på Turner Classic Movies Rediger på Wikidata

* (en) *Free Zone* på Rotten Tomatoes Rediger på Wikidata

* (en) *Free Zone* på Metacritic Rediger på Wikidata

* (en) *Free Zone* på Box Office Mojo Rediger på Wikidata
* *Free Zone* – Amos Gitai Offisiell side (intervju med regissøren)
* Compilation of reviews[*død lenke*] på *Free Zone*-siden
**Karl von Beeren** (født 10. februar 1890 i Eissen, Tyskland, død 13. september 1961 i Wiedenbrück) var en tysk offiser. Han tjenestegjorde i den tyske armeen fra 1909 og ble såret to ganger under første verdenskrig. Han ble utnevnt til oberst 1. januar 1938. Under invasjonen av Norge våren 1940, Operation Weserübung, var han sjef for 193. infanteriregiment i 69. infanteridivisjon.

Etter første verdenskrig var han en av dem som fikk fortsette militærkarrieren i Reichswehr. Den 27. april 1942 fikk han kommandoen over 280. infanteridivisjon og ble stasjonert i Bergen. Han ble utnevnt til generalmajor 1. februar 1943, og til generalløytnant 15. mai 1943. Han ledet 280. infanteridivisjon til 10. november 1944, da han ble sendt tilbake til Tyskland. Der fikk han kommandoen over 526. divisjon 1. desember 1944.

Han ble tatt til fange av britene 9. april 1945 og internert i Tyskland, og senere i Storbritannia. Han ble satt under tiltale for krigsforbrytelser (som ansvarlig for drap på krigsfanger) 13. desember 1945, men ble frikjent i britisk krigsrett 30. mai 1946. Han satt internert til 20. november 1947.

Referanser
----------

1. ↑  «Generalleutnant Karl von Beeren - Lexikon der Wehrmacht». *www.lexikon-der-wehrmacht.de* **(tysk)**. Besøkt 8. februar 2021.
2. ↑  «Generalleutnant Karl von Beeren». *www.specialcamp11.co.uk*. Besøkt 28. desember 2020.

Litteratur
----------

* *Bergensposten*. Nr. 1, august 2005

Portal: Andre verdenskrig
**Hågen Rørmark** (født 13. mars 1969 i Oslo) er en utøvende artist, tekstforfatter og komponist. Han har vært aktiv siden begynnelsen av 1990-tallet og ga ut sin debutplate i 1995. Han flyttet så til Liverpool i England som en av elevene i det første kullet ved LIPA. Etter det bodde han 10 år i New York og 3 år i London hvor han fortsatte å jobbe som artist, lage plater og turnere i tillegg til å jobbe som tekniker og produsent.

Som komponist har han levert musikk til, i utvalg: 

NRK serien «Småbyliv» av og med Robert Stoltenberg (2011), teaterstykket «Visning» av Cecilie Løveid, som ble satt opp på Nationaltheatret i Jon Tombres regi (2014) NRK Brennpunkt dokumentaren "Prisen for en ren bil" regissert av Mari Allgot Lie (2017).

Han har vært med som turnémusiker i bandene Savoy og Raga Rockers, og har medvirket på plateinnspillinger med disse, i tillegg til flere andre bl.a. deLillos. Han har også skrevet sanger med og for div. andre artister, bl.a. Morten Harket og Frode Alnæs.

Han bor nå i Norge hvor han bl.a. driver prosjektteatergruppen SiDetDa sammen med dramatiker og forfatter Gyrid Axe Øvsteng. De hadde våren 2017 urpremiere på lydteaterstykket "Vi skulle ha svingt", skrevet av Gyrid, med regi og musikk av Hågen. 

Sammen med Jørn Christensen ga han i 2018 ut platen *The Sleepends* som første utgivelse fra duoen med samme navn. 

Våren 2020 fulgte en ny soloutgivelse, platen *That’s it.*

Diskografi
----------

Album
* *Mondo Cane* (1995)
* *Alt eller ingenting* (2012)
* *That’s it.* (2020)

Singler
* *Be Blessed* (1995)
* *Ventet på deg* (2014)
* *No Tomorrow* (2019)

### The Sleepends

Album
* *The Sleepends* (2018)

Singler
* *Time Stand Still* (2018)

### Deltar på

* Savoy: *Savoy* (2004)
* Raga Rockers: *Fritt liv* (2012)
* Morten Harket: *Out of My Hands* (2012)
* Frode Alnæs: *Take a Longer Way Home* (2012)
* Michael Krohn: *Idiot Rock* (2012)
* Mercury Motors: *Rewind 1988–2013* (2013)
* Frode Alnæs: *Envy the Man* (2013)
* Budd & The Kid Skaters: *Skateboard* (2015)
* Raga Rockers-hyllest: *Sannhet på boks – en hyllest til Raga Rockers* (2015)
* For the Love of Ivy: *For the Love of Ivy* (2017)

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |
**Marviksveien** (1-127, 2-154) er en vei i bydelen Lund i Kristiansand. Veinavnet ble vedtatt i formannskapsmøte 29. oktober 1929. I dag er 119 eiendommer matrikulert til Marviksveien.

Den har sitt løp over 1 800 meter fra Østerveien ved Lund torg over Valhallatoppen til Marviksbukta i Topdalsfjorden. En rekke av bygningene på det tidligere militære området i Marvika er matrikulert til Marviksveien.

I første del av veien finnes en del forretninger, kaféer og servicefunksjoner. Her ligger Lund kirke og Valhalla omsorgssenter, mens veien i hovedsak er kranset av boliger, så vel frittliggende eneboliger som rekkehus og blokker. Wilds Minne skole er matrikulert til Marviksveien 90.

Deler av veien er sammenfallende med Fylkesveiene 23, 25 og 471.

Galleri
-------

* Marviksveien 140 Filadelfia Kristiansands lokaler.  Foto: Siri JohannessenMarviksveien 140 Filadelfia Kristiansands lokaler.  Foto: Siri Johannessen
* Redningsselskapets base i Marvika med RS 135 «Kaptein Egil J. Nygård» og tidligere RS «Haakon VII» (nå MS «Ingrid Alexandra») ved kai. I bakgrunnen sees også DS «Hestmanden».  Foto: Siri JohannessenRedningsselskapets base i Marvika med RS 135 «Kaptein Egil J. Nygård» og tidligere RS «Haakon VII» (nå MS «Ingrid Alexandra») ved kai. I bakgrunnen sees også DS «Hestmanden».  Foto: Siri Johannessen
* Starthallen, klubbhus for IK Start med gymsal og treningssenter i Marviksveien 94.Starthallen, klubbhus for IK Start med gymsal og treningssenter i Marviksveien 94.

Referanser
----------

1. ↑  Postens adressesøk

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Akira Sasaki** (født 26. september 1981 i Ohno, Hokkaidō) er en japansk alpinist.

Sasaki representerte Japan under OL 2006, men han fullførte ikke noen av øvelsene han deltok i. Han debuterte i verdenscupen i Shigakogen i februar 2001. Tre ganger har han stått på seierspallen etter verdenscuprenn. Hver gang har han kommet på andreplass, og hver gang har det vært i favorittdisiplinen slalåm. Første gang var i Wengen i 2003, der han overrasket med å kjøre sterkt med det høye startnummeret 65. De to neste pallplasseringene er fra Schladming og Shigakogen i 2006.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 19. januar 2003 | Sveits’ flagg Wengen | Slalåm | 2 |
| 24. januar 2006 | Østerrikes flagg Schladming | Slalåm | 2 |
| 10. mars 2006 | Japans flagg Shigakogen | Slalåm | 2 |

Referanser
----------

Eksterne lenker
---------------

* (en) Akira Sasaki – Olympedia Rediger på Wikidata

* (en) Akira Sasaki – Sports-Reference (OL-resultater – arkivert) Rediger på Wikidata

* (en) Akira Sasaki – FIS (alpint) Rediger på Wikidata

* (en) Akira Sasaki – ski-db.com Rediger på Wikidata
* Akira Sasakis hjemmeside (japansk)

|  |  |
| --- | --- |
| Oppslagsverk/autoritetsdata | VIAF **·** NDL
 |
**Presidenten for Falklandsøyenes lovgivende forsamling** (engelsk: *Speaker of the Legislative Assembly of the Falkland Islands*) er leder for ettkammer-parlamentet til det britiske oversjøiske territoriet Falklandsøyene.

Historie
--------

I 1845 ble Falklandsøyenes lovgivende råd (*The Legislative Council of the Falkland Islands*) etablert. Guvernøren var leder fram til 2002, da embetet som *speaker* (president) ble opprettet. I Falklandsøyenes forfatning, som ble innført 1. januar 2009, ble det lovgivende rådet erstattet med den lovgivende forsamlingen. Forfatningen tok også for seg valget av presidenten samt dennes myndighet og rolle.

Funksjoner
----------

Presidenten skal lede hvert møte i den lovgivende forsamlingen. Dersom presidenten og visepresidenten er fraværende fra et møte, skal et medlem av forsamlingen velges til å lede dette.

Presidenten og visepresidenten blir valgt av forsamlingens medlemmer. I motsetning til Presidenten for Det britiske underhuset trenger ikke Presidenten for Falklandsøyenes lovgivende forsamling å være medlem av forsamlingen, men må være kvalifisert for det.

Presidenten og visepresidenten blir valgt for en periode på fire år (og kan gjenvelges én gang), men de kan bli fjernet gjennom et mistillitsvotum, som blir støttet av minst seks av de åtte valgte medlemmene.

Under valget på president fungerer attorney general som leder for forsamlingen.

Embetsinnehavere
----------------

| Navn(født-død) | Embetstid | Parti | Ref. |
| --- | --- | --- | --- |
| President of the Legislative Council |
| **Falklandsøyenes guvernør** | 13. november 1845–28. mars 2002 | Uavhengig |  |
| Speaker of the Legislative CouncilFra 2009: Speaker of the Legislative Assembly |
| **Lionel Geoffrey Blake**(1935–) | 28. mars 2002–2005 | Uavhengig |  |
| **Darwin Lewis Clifton**(1956–) | 22. november 2005–februar 2009(fratrådte) | Uavhengig |  |
| **Keith Biles**(?–) | 27. februar 2009– | Uavhengig |  |

Referanser
----------

1. 1 2 3 4  «Official text of the Falkland Islands Constitution Order 2008» (PDF). falklands.gov.fk. 1. januar 2009. Arkivert fra originalen (PDF) 12. november 2013.
2. ↑  «Record of the Meeting of the Legislative Council held in Stanley on 28 March 2002» (PDF). nationalarchives.gov.fk.
3. ↑  «Record of the Meeting of the Legislative Council held in Stanley on 22nd November 2005» (PDF). nationalarchives.gov.fk.
4. ↑  «Record of the Meeting of the Legislative Assembly held in Stanley on 27 February 2009» (PDF). falklands.gov.fk.
**Dumfries Castle** var en kongelig festning i Skottland. Det var lokalisert ved Dumfries, ca. 2 km sør for bykjernen i Castledykes på østsiden av elven Nith ved et sted som nå er kjent som Castledykes Park. 3 km nord ligger Lincluden College Tower og 8 km nordøst ligger Torthorwald Castle. Dagens tomme landskap gjør det vanskelig å forestille seg den opprinnelige arkitekturen for det store festningsanlegget.

Konstruksjon og historie
------------------------

Dumfries Castle ble bygget en gang før 1214 som en primitiv borg av typen motte-and-bailey med jord og tømmer på normannisk vis, og siden forsterket i stein. Den ble bygget for å forsvare vadested eller krysningspunkt ved elven Nith langs en nøkkelrute inn i Skottland. Byen Dumfries ble opprettet som en kongelig burgh av kong Vilhelm I av Skottland i 1186. Festningen ble utvidet og gjenoppbygd i stein i 1214. Festningen var både en kongelig bolig og en rettsbygning. Kong Aleksander III av Skottland besøkte festningen i 1264 for å planlegge en ekspedisjon mot øya Man i Irskesjøen. Robert Bruce, 5. lord av Annandale, bestefar til Robert Bruce, erobret festningen i 1286.

Festningen ble okkupert av engelskmennene fra 1298. Kong Edvard I av England bodde i festningen i 1300. Under Edvards besittelse ble det bygd en mottagelse og festningen fikk en vollgrav og en palisade av treverk. Robert Bruce erobret festningen kortvarig i 1306 fra den engelskutnevnte konstabelen Richard Siward. Kong Robert Bruce erobret festningen 7. februar 1313 fra den engelske utnevnte konstabelen, hans fiende Dungal Macdouall, som hadde overført kong Roberts brødre, Thomas og Aleksander, til Edvard I, som umiddelbart henrettet dem. Etter at Robert Bruce tok festningen fikk han den ødelagt for at den ikke skulle bli utnyttet av engelske styrker i framtiden og aldri bygd opp igjen.

I 1440 ble det dog bygget et nytt festningsverk i Dumfries, men på et annet sted enn den tidligere festningen. Den nye strukturen, New Wark Castle, ble bygget i 1440 av Herbert Maxwell. Det ble lokalisert et sted på High Street og tok form av et tårnhus i stein og mur. Rundt 1590 ble festningen utvidet med ekstra innkvartering for å støtte en garnison på 200 soldater som hadde til oppgave å politibehandle det plagsomme grenseområdet. Foreningen av kronene, da Jakob VI av Skottland ble kronet som konge ved å bli Jakob I av England, hvor de to rikene Skottland og England ble samlet under en monark, førte til at denne garnisonen ble redusert. Under jakobittenes opprør i Skottland i 1715 ble det på nytt behov for å foresterke stedet med regjeringstropper. I 1720 ble festningen kjøpt opp av byen Dumfries som rev det sju år senere for å gjøre plass til en kirke. Den ble gjenoppbygd i 1866 som Greyfriars Church.

Referanser
----------

1. 1 2  «Dumfries Castle», *CANMORE*. Royal Commission on the Ancient and Historical Monuments of Scotland.
2. 1 2 3 4  «Dumfries Castle» Arkivert 26. august 2022 hos Wayback Machine. *Castles Forts Battles*

Eksterne lenker
---------------

* Dumfries Castle, ved Simon Forder, diskuterer hvordan den opprinnelige festning kan ha sett ut
* The «Lost» Maxwell Castle Project – omtaler blant annet Dumfries Castle
Lapsang souchong
Lapsang souchong selges også i teposer.
**Lapsang souchong** (kinesisk: 正山小种, pinyin: *Zhèngshān xiǎozhǒng*), iblant bare *lapsang*, er en røkt svart te som opprinnelig kommer fra Wuyifjellene i provinsen Fujian i Kina, men som i dag framstilles i større mengder på Taiwan. Røykingen gir teen en karakteristisk duft som kan minne om tjære.

Smak
----

Brygget lapsang souchong.
Teen har en sterkt røksmak som minner om røkt whisky eller om åpen ild.[] Trass i dette er det sjelden noe problem å kjenne smaken av svart te.[] Personer som smaker lapsang første gang reagerer ikke sjeldent negativt på smaken på grunn av den kraftige røyksmaken.[]

Små mengder av lapsang souchong inngår i Twinings earl grey-te.

I litteraturen
--------------

Denne tesorten er nevnt i Lillebjørn Nilsens sangtekst Tanta til Beate, der hovedpersonen serverer '..te med melk, lapsang souchong'.

Referanser
----------

1. ↑  «Smoked Tea». silvertipstea.com. Arkivert fra originalen 3. august 2012. Besøkt 9. juli 2012.

|  |  |
| --- | --- |
| Oppslagsverk/autoritetsdata | TasteAtlas
 |
**Frederik Christian Otto lensgreve Wedel Jarlsberg** (født 14. oktober 1718, død 18. november 1776 på Sønderskov) var en dansk-norsk godseier og offiser, far til Frederik Anton Wedel Jarlsberg.

Han var sønn av Frederik Anton greve Wedel Jarlsberg. Han passerte temmelig lettvint de lavere militære grader, i det han allerede 1739 ble major og kompanisjef ved det ene norske (senere benevnt søndenfjeldske) infanteriregiment. Da han året forut hadde overtatt Grevskabet Jarlsberg under nokså vanskelige økonomiske forhold, som ikke ble bedret under hans bestyrelse, ofret han seg ifølge regimentsjefens uttalelse ikke synderlig for de militære plikter, hvilket imidlertid ikke forhindret at den unge major allerede 1746 ble oberst og sjef for 2. smålenske infanteriregiment. 1747 ble han kammerherre, 1755 generalmajor, 1760 ble han forflyttet til sjef for Søndenfjældske Infanteriregiment; 1759 ble han Ridder af Dannebrog, 1763 generalløytnant, 1767 ridder av l'union parfaite og 1774 general. Han var også geheimeråd.

Hans økonomiske vanskeligheter skrev seg delvis fra de betydelige tap som driften av det jarlsbergske sølvholdige blyverk påførte ham, delvis også fra hans stort anlagte hushold og hans betydelige og kostbare byggearbeider på Jarlsberg Hovedgård. Hovedbygningen på Jarlsberg er i sin nåværende skikkelse oppført i hans tid. Han innlot seg dessuten i adskillige store eiendomshandler i Danmark, som neppe har kunnet unngå å trekke penger ut av grevskapet. Han eide Basnæs på Sjælland (1757-63), Glorup i Fyn (1754-57), Sønderskov Hovedgård ved Ribe (1775) og Dronninglund Slot i Vendsyssel. Denne siste store eiendom kjøpte og solgte han 1753, det samme året som han hadde fått solgt det jarlsbergske blyverk til et privat selskap, som han imidlertid senere måtte overta det fra. Wedel Jarlsberg døde på Sønderskov 18. november 1776 etter i mange år i høy grad å ha lidd av gikt og podagra.

Han ektet 19. mai 1745 Sophie Riborg Amalie Huitfeldt (1723-1776), datter av general Hartvig Huitfeldt.

Han ble i 1749 opptatt i den københavnske frimurerlosje St. Martin, og var blitt opptatt i den første norske losje St. Olaus ved dennes opprettelse tidligere samme år.

Referanser
----------

1. ↑   oppført som Frederik Christian Otto Wedel Jarlsberg, byleksikon.drmk.no[Hentet fra Wikidata]
2. ↑   Genealogics[Hentet fra Wikidata]
3. ↑  K.L. Bugge, *Det danske frimureries historie*, bind 1, 1910, s. 177.

Litteratur
----------

* *Danmarks Adels Aarbog 1997-99*.

|  |  |
| --- | --- |
| Oppslagsverk/autoritetsdata | Drammen byleksikon **·** Geni **·** VIAF
 |
**Tor André Knudsen** (født 27. november 1967, død 30. mars 2004) var en sentral person i hardcore punk-miljøet i Oslo gjennom 16 år, fra han begynte å selge plater gjennom Den Gode Firkant i 1988 til han døde av hjerneblødning våren 2004.

Knudsen spilte også bass på Junkfood Societys første mini-LP, og var lidenskapelig Lyn- og Derby-supporter.

Platearbeider
-------------

Da Den Gode Firkant ble slått sammen med Knallsyndikatet, et UFFA-basert plateselskap fra Trondheim, til Progress Records hadde Knudsen ansvaret for distribusjonsdelen. I 1996 trakk han seg fra samarbeidet og åpnet platebutikken *Tiger* i Oslo. Tiger ga også ut Gluecifers første fullengder, men satset hovedsakelig på platesalg og distribusjon, og utvidet etter hvert med en rekke ulike sjangere. Knudsen var butikkens leder helt frem til han døde.

Ettermæle
---------

9. mai 2004 ble det avholdt minnekonsert for Knudsen, der J.R. Ewing, Disiplin og et band satt sammen for anledningen, bestående av medlemmer fra blant annet J.R. Ewing og Amulet, spilte.

Tiger ble kjøpt og drives videre til dags dato av Kristian Kallevik som jobbet på Tiger på den tiden. I 2008 startet Kallevik plateselskapet Fysisk Format som drives fra kjelleren på Tiger.

Referanser
----------

1. ↑  Gravferdsetaten i Oslo kommune
2. ↑  Minneord Arkivert 14. mai 2006 hos Wayback Machine. av Vegard Waske; ballade.no
3. ↑  Om Platebutikken Tiger Arkivert 3. oktober 2009 hos Wayback Machine.; tigernet.no
4. ↑  : NRK Lydverket: Tiger fyller 15 år
5. ↑  Dag Grytli (2. desember 2011). «15 år gammel Tiger». Aftenposten. Besøkt 15. august 2014.
Kart over vassdraget.
Kansas River ved byen De Soto, Kansas.
**Kansas River**, også kjent som ***Kaw***, er ei 274 km lang elv som munner ut i Missouri i storbyen Kansas City i delstaten Kansas, USA. Denne elva får tilsig av atskillig lengre elver, og hele vassdraget er dermed 1 196 km langt og har et nedslagsfelt på 155 000 km². Kansas-elva er ei av de mektigste og vannrikeste sideelvene til Missouri River, og renner vest-øst i hele det nordlige Kansas, og med nordlig tilførsel fra det sørlige Nebraska og østlige Colorado. Vassdraget ligger i et geologisk stabilt område. Bowersock-demningen er en flomkontrolldam som nesten ikke gir elektrisk kraft.

***Smoky Hill River*** er med 901 km den lengste tilførselselva, som Republican River munner ut i og som danner Kansas River ved byen Junction City, 319 moh.. Sammen med tilførselselva Saline utgjør Smoky Hill River et nedslagsfelt på 31 673 km², hvorav selve Smoky Hill river drenerer 22 818 km² av dette.

***Republican River*** er med sine 679 km den mektigste, nordlige, og nest lengste tilførselselva til Kansas River. Den starter i Colorado på 1 800 moh. og renner igjennom det sørvestre Nebraska og ut i Smoky Hill River i Kansas.

***Big Blue River*** er en 402 km lang nordlig sideelv som starter i det sentral-østlige Nebraska. .

Eksterne lenker
---------------

* Friends of the Kaw – offisiell hjemmeside.
* Kansas Water Office – «KANSAS-LOWER REPUBLICAN BASIN»
* «BIG BLUE RIVER BASIN» University of Nebraska
* SWRCD – «Republican River Riparian Project»

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** VIAF **·** GND **·** LCCN **·** GeoNames **·** GeoNames **·** GNIS
 |
Hunder på en grill.
En bolle av hundesuppa Bosintang.
**Hundekjøtt** er kjøtt av tamhunder som holdes som matdyr og slaktes for å spises. 

Hund som matdyr er vanligst i enkelte kulturer, først og fremst i Asia (Kina (狗肉/gǒu ròu), Korea (Gaegogi/개고기) og Vietnam (Thịt chó)) og visse land i Afrika, blant annet i Nigeria. I de kulturene der hunder anses som kjæledyr er det å spise dyrene vanligvis tabu. I land der hund spises anses dette som en delikatesse og spises som oftest ved høytider.

Det er skriftlig belagt at tilberedelse av hundekjøtt er en meget gammel kulinarisk tradisjon blant annet i Kina. I det 4. århundre før Kristus anbefales hund av filosofen Mengzi. En kinesisk encyklopedi fra 1600-tallet gjør nøye rede for hundekjøttets antatte særlige gunstige virkninger. Men vurderingene er nokså forskjellig internt i landet. Mandsjuene i det nordlige Kina foraktet sørkineserne for denne matskikken. Sun Yat-sen, den sørkinesiske store revolusjonære leder i kampen mot mandsjuenes keiserdynasti, innledet gjerne sine politiske sammenkomster med et hundemåltid, for å anskueliggjøre sin innstilling til de nordkinesiske herskere. Byen Yulin langt sør i Kina fremstiller seg som hundekjøttrettenes kulinariske vugge. Hvert år i juni arrangeres det en festival for hundekjøtt, og det slaktes i den forbindelse mange tusen hunder (i 2011: 15.000 hunder).

Kritikere av at hundekjøtt benyttes som mat hevder ofte at hunder er følelsesdyr og vennlige mot mennesker, eller at slaktemetodene er for grusomme.

Referanser
----------

1. ↑  GREGORY, Neville G.; GRANDIN, Temple. Animal welfare and meat production. CABI, 2007. s. 165. ISBN 1-84593-215-3
2. ↑
3. ↑  Comments on action 'Stop the dog-meat trade in Korea'. AnimalFreedom.org. Lest 24. mai 2010.
4. ↑  KUM, Sunnan. Sunnan's speech at the HK conference Arkivert 19. desember 2009 hos Wayback Machine.. Friends of Dogs, Korean Animal Protection Society. Lest 24. mai 2010.
5. ↑  Withdraw The "Hygienic Control of Dog Meat" Arkivert 18. mars 2008 hos Wayback Machine.. Korean Animal Protection Society (Mars 2005). Lest 24. mai 2010.
6. ↑  Koreans At Their Worst - Killing & Eating Dogs and Cats Arkivert 2007-08-27, hos Wayback Machine.. dogbiz.com. Lest 24. mai 2010.

Portal: Korea
For Røst-ordføreren med samme navn, se Tor-Arne Andreassen

**Tor Arne Andreassen** (født 16. mars 1983) er en norsk tidligere fotballspiller. Han har lang fartstid i haugesundsfotballen, hvor han utenom å være fast inventar for FK Haugesund, også har spilt for Sportsklubben Vard Haugesund før 2003. Andreassen skåret for øvrig Haugesunds første og eneste mål i 1. serierunde i Adeccoligaen 2007.

Andreassen blir beskrevet som en svært allsidig fotballspiller. For FK Haugesund har han frekventert i samtlige posisjoner på banen, utenom keeper. For dette har han fått kallenavnet "Poteten" av supporterklubben Maakeberget. Han blir dog mest anvendt som sentral midtbanespiller, og av styrker er det ofte fysisk duellstyrke høy arbeidskapasitet som blir trukket frem. Han er idag den spilleren som desidert har flest kamper for klubben. 

26. november 2017 spilte han sin siste kamp for Haugesund mot Kristiansund.

Referanser
----------

1. ↑  «- Vi mister en fantastisk personlighet». Arkivert fra originalen 1. desember 2017. Besøkt 26. november 2017.

Eksterne lenker
---------------

* (en) Tor Arne Andreassen – Transfermarkt Rediger på Wikidata

* (en) Tor Arne Andreassen – FBref Rediger på Wikidata
* FK Haugesund[*død lenke*] – Spillerens profil.
* Vi burde punktert denne kampen – Intervju med Andreassen i Haugesunds Avis den 10. april 2007.